text: نئی دہلی،یکم فروری20-2019کے مرکزی بجٹ میں خواتین اور بچوں کے تحفظ اور ان کی خودمختاری پر خصوصی توجہ دی گئی ہے۔ وزارت کا مجموعی بجٹ بڑھا کر 4 ہزار 856 کروڑ روپے کر دیا گیا ہے، جو کہ پچھلے برس کے مقابلے میں تقریباً 20فیصد زیادہ ہے۔ خیال رہے کہ 19-2018 کے بجٹ میں بذات خود سابقہ سال سے 12 فیصد تک کا اضافہ کیاگیا تھا، جس سے حکومت کی خواتین اور بچوں کے تئیں بڑھتی عہد بستگی کا پتہ چلتا ہے۔ وزارت برائے خواتین و بہبودی اطفال کے لئے بجٹ کا مجموعی التزام سال 20-2019 کے لئے 29165کروڑ روپے ہے۔